Document ID: 32005D0450

KOMISJONI OTSUS,
20. juuni 2005,
millega muudetakse otsust 92/452/EMÜ Uus-Meremaa ja Ameerika Ühendriikide embrüokogumisrühmade osas
(teatavaks tehtud numbri K(2005) 1812 all)
(EMPs kohaldatav tekst)
(2005/450/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artikli 8 lõiget 1,
ning arvestades järgmist:
(1)
Komisjoni 30. juuli 1992. aasta otsuses 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse, (2) on sätestatud, et liikmesriigid võivad importida embrüoid kolmandatest riikidest vaid siis, kui need on kogutud, töödeldud ja ladustatud nimetatud otsuses esitatud nimekirjadesse kantud embrüokogumisrühmade poolt.
(2)
Uus-Meremaa on esitanud taotluse muudatuste tegemiseks kõnealustes nimekirjades oma riigi kohta käivates kannetes, eelkõige seitsme keskuse väljajätmiseks ja kolme keskuse aadressi muutmiseks. Lisaks sellele on Uus-Meremaa muutnud keskuste loanumbrite tähistust.
(3)
Ameerika Ühendriigid on esitanud taotluse muudatuste tegemiseks kõnealustes nimekirjades oma riigi kohta käivates kannetes, eelkõige ühe keskuse lisamiseks ja kolme keskuse aadressi muutmiseks.
(4)
Uus-Meremaa ja Ameerika Ühendriigid on esitanud tagatised direktiivi 89/556/EMÜ asjakohaste eeskirjade täitmise kohta ning kõnealuste riikide veterinaarteenistused on asjaomased kogumisrühmad ühendusse eksportimiseks ametlikult heaks kiitnud.
(5)
Seepärast tuleks otsust 92/452/EMÜ vastavalt muuta.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 92/452/EMÜ lisa muudetakse vastavalt käesoleva otsuse lisale.
Artikkel 2
Käesolevat otsust kohaldatakse alates 24. juunist 2005.
Artikkel 3
Käesolev otsus on adresseeritud liikmesriikidele.
Brüssel, 20. juuni 2005

Labels: 0
3
18
6